Nova pravila za pilote
Nova pravila, koja će stupiti na snagu za dve godine, pozivaju na smanjivanje broja sati koje piloti provode na dužnosti
Federalna agencija za aviosaobraćaj saopštila je da će njena nova pravila učiniti letenje bezbednijim. Nova regulativa usvojena je kao odgovor na već ustanovljenu potrebu da piloti ne treba da lete kada su iscrpljeni. Rej Lahud je na čelu američkog sekretarijata za transport. Nova pravila, koja će stupiti na snagu za dve godine, pozivaju na smanjivanje broja sati koje piloti provode na dužnosti i davanje perioda od 10 sati izmedju smena, kako bi dobili najmanje 8 sati neprekidnog sna. Stručnjaci smatraju da je te promene trebalo usvojiti ranije. Neurolog Aman Savani kaže da se na ovim snimcima mozga vidi kako manjak spavanja utiče na prednje delove mozga koji su uključeni u složene operacije kao što je pilotiranje avionom. Nova pravila odnose se samo na pilote putničkih aviona. Agencija smatra da bi troškovi uključivanje pilota koji upravljaju teretnim avionima, a koji predstavljaju veliki deo avio saobraćaja, bili previsoki da se dodaju na troškove primene novih pravila. Medjutim, Nezavisno udruženje pilota podnelo je tužbu u kojoj od vlade traži da uspostavi podjednaki stepen zaštite za sve pilote. Brajan Godet je portparol udruženja. „ Negativni i ponekad smrtonosni efekti nedostatka spavanja mogu se videti i u drugim zanimanjima koja zahtevaju više sati rada, kao što su vozači kamiona, lekari, policajci i kontrolori letenja.